 Yanga iliifunga Mtibwa kwenye Uwanja wa Amaan, katika mchezo wa mwisho wa Kundi B wa michuano hiyo, huku mabao yake yakifungwa na Issouf Boubacar na Malimi Busungu na lile la Mtibwa lilifungwa na Shiza Kichuya.Maxime alisema mechi yao dhidi ya Yanga ilikuwa safi,ambapo aliridhika na matokeo na hana wa kumlaumu kwani walishindwa kimchezo tu. “Natamani kukutana na Yanga katika fainali kwani najua tutacheza soka la kuvutia na siyo la hovyo, unajua zikikutana timu zinazojua mambo huwa mazuri na ni rahisi kucheza kwa mfumo,”alisema Maxime.Mtibwa Sugar leo inacheza na Simba katika mchezo wa mwanzo wa nusu fainali ya Kombe la Mapinduzi huku Yanga wakishuka baadae usiku kucheza na URA ya Uganda. Mtibwa ilimaliza nafasi ya pili katika Kundi B ikiwa na pointi nne, huku Yanga ikiwa kileleni na pointi saba wakati Mafunzo ilishika nafasi ya tatu na pointi mbili huku Azam FC ikishika mkia ikiwa na pointi mbili tu. W